


Előterjesztés

Sóly Község Önkormányzata Képviselő-testülete 2026. november 6. napján tartandó rendkívüli testületi ülésére

Tárgy: Sóly Község Önkormányzata Képviselő-testületének a szociális ellátások helyi szabályairól szóló 10/2021. (V. 28.) önkormányzati rendelet módosítás
Előterjesztő: Ispán Krisztina polgármester

Tisztelt Képviselő-testület!

I. A rendelet módosítása

Az előző évekhez képest az önkormányzat államtól kapott szociális kerete csökkent, a szociális étkezés biztosításával a költségek viszont nőttek. Az önkormányzat minden évben a szociális ellátások helyi szabályairól szóló 10/2021. (V. 28.) önkormányzati rendeletben meghatározott feltételek alapján karácsonyi ünnepekor csomagot ad a lakosság részére. Ezt a csomagot továbbra is meg kívánja tartani, de mivel az anyagi lehetőségek nem teszik lehetővé, így ezt úgy szűkítené le, hogy háztartásonként egy csomagra lehetne beadni a kérelmet.  

Kérem a Tisztelt Képviselő-testületet, az előterjesztést megvitatni, és a rendelet-tervezetet elfogadni szíveskedjenek.

Sóly, 2026.11.04.


								Ispán Krisztina s.k.
    polgármester













Sóly Község Önkormányzata Képviselő-testületének …./2026. (…..) önkormányzati rendelete
a szociális ellátások helyi szabályairól szóló 10/2021. (V. 28.) önkormányzati rendelet módosításáról
(tervezet)

[1] A rendelet célja a pénzbeli szociális ellátások és a személyes gondoskodást nyújtó szociális ellátások helyi feltételeinek meghatározása.
[2] Sóly Község Önkormányzatának Képviselő-testülete a szociális igazgatásról és szociális ellátásokról szóló 1993. évi III. törvény 1. § (2) bekezdésében, 10. § (1) bekezdésében, 25. § (3) bekezdés b) pontjában, 26. §-ában, 32. § (1) bekezdés b) pontjában és (3) bekezdésében, 45. § (1) bekezdésében, 48. § (1) bekezdésében, 48. § (4) bekezdésében, 92. § (1) bekezdésében, 132. § (4) bekezdés g) pontjában kapott felhatalmazás alapján, az Alaptörvény 32. cikk (1) bekezdés a) pontjában, valamint a Magyarország helyi önkormányzatairól szóló 2011. évi CLXXXIX törvény 13. § törvény (1) bekezdése 8a) pontjában meghatározott feladatkörében eljárva a következőket rendeli el:
1. §
A szociális ellátások helyi szabályairól szóló 10/2021. (V. 28.) önkormányzati rendelet 12. § (1) bekezdése helyébe a következő rendelkezés lép:
„(1) Az önkormányzat a karácsonyi ünnepekhez kapcsolódóan évente egy alkalommal, háztartásonként egy támogatást biztosít.”
2. §
Ez a rendelet 2026. november 8-án lép hatályba.



	..............................................
Ispán Krisztina
	.........................................
dr. Flőrich-Tóth Ágnes

	polgármester
	jegyző



Záradék:
Ezen rendelet 2026. …...napján lett kihirdetve.



	.......................................

	dr. Flőrich-Tóth Ágnes
jegyző

Részletes indokolás
Az 1. §-hoz 
Módosító rendelkezéseket határozza meg.
A 2. §-hoz 
A rendelet hatályba lépő rendelkezéseit határozza meg.

